

**Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2012 жылға арналған іс-шаралар жоспарын бекіту туралы**

Қазақстан Республикасы Үкіметінің 2012 жылғы 2 наурыздағы № 283 Қаулысы

      «Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасы туралы» Қазақстан Республикасы Президентінің 2009 жылғы 24 тамыздағы № 858 Жарлығына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2012 жылға арналған іс-шаралар жоспары (бұдан әрі – Іс-шаралар жоспары) бекітілсін.

      2. Орталық және жергілікті атқарушы органдардың, Қазақстан Республикасының Президентіне тікелей бағынатын және есеп беретін мемлекеттік органдардың бірінші басшылары (келісім бойынша):

      1) Іс-шаралар жоспарын орындау жөнінде шаралар қабылдасын;

      2) Қазақстан Республикасы Әділет министрлігіне 2012 жылғы 20 мамырдан және 10 қарашадан кешіктірмей Іс-шаралар жоспарының орындалу барысы туралы ақпарат берсін.

      3. Қазақстан Республикасы Әділет министрлігі 2012 жылғы 10 маусымнан және 10 желтоқсаннан кешіктірмей Қазақстан Республикасының Үкіметіне Іс-шаралар жоспарының орындалу барысы туралы жиынтық ақпарат берсін.

      4. Қазақстан Республикасы Премьер-Министрінің Кеңсесі 2012 жылғы 10 шілдеден және 2013 жылғы 10 қаңтардан кешіктірмей Қазақстан Республикасы Президентінің Әкімшілігіне Іс-шаралар жоспарының орындалу барысы туралы жиынтық ақпарат берсін.

      5. Осы қаулының орындалуын бақылау Қазақстан Республикасы Әділет министрлігіне жүктелсін.

      6. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                К. Мәсімов*

Қазақстан Республикасы

Үкіметінің

2012 жылғы 2 наурыздағы

№ 283 қаулысымен

бекітілген

 **Қазақстан Республикасының 2010 жылдан 2020 жылға дейінгі**
**кезеңге арналған Құқықтық саясат тұжырымдамасын іске**
**асыру жөніндегі 2012 жылға арналған іс-шаралар жоспары**

|  |  |  |  |  |
| --- | --- | --- | --- | --- |
| № | Іс-шара | Аяқтау нысаны | Орындауға жауаптылар | Орындау мерзімі |
| 1 | 2 | 3 | 4 | 5 |
| 1 | Қазақстан Республикасының ювеналдық әділет жүйесін одан әрі жетілдіруді заңнамалық, ұйымдық және институционалдық қамтамасыз ету бойынша шаралар қабылдау туралы іс-шаралар жоспарын әзірлеу және бекіту | Қазақстан Республикасы Әділет министрінің бұйрығы | Әділетмині | 1-тоқсан |
| 2 | «Халық денсаулығы және денсаулық сақтау жүйесі туралы» кодекске өзгерістер мен толықтырулар енгізу туралы» заң жобасының тұжырымдамасын мүдделі мемлекеттік органдармен және ғылыми-сараптама қоғамдастығымен талқылау | Қазақстан Республикасының Үкіметіне ақпарат | ДСМ | 1-тоқсан |
| 3 | «Қазақстан Республикасының кейбір заңнамалық актілеріне азаптауларға және басқа да қатыгез, адамгершілікке жатпайтын және ар-намысты қорлайтын іс-әрекеттер мен жазалау түрлерінің алдын алуға бағытталған ұлттық алдын алу тетіктерін жасау мәселелері бойынша өзгерістер мен толықтырулар енгізу туралы» заң жобасын әзірлеу және Қазақстан Республикасының Парламентіне енгізу | Заң жобасы | Әділетмині  | 1-тоқсан |
| 4 | «Қазақстан Республикасындағы сот-сараптама қызметі туралы» Қазақстан Республикасының Заңына өзгерістер мен толықтырулар енгізу туралы» заң жобасын әзірлеу және Қазақстан Республикасының Парламентіне енгізу  | Заң жобасы  | Әділетмині  | 2-тоқсан |
| 5 | «Қазақстан Республикасының кейбір заңнамалық актілеріне исламдық қаржыландыру мәселелері бойынша өзгерістер мен толықтырулар енгізу туралы» заң жобасын әзірлеу және Қазақстан Республикасының Парламентіне енгізу  | Заң жобасы | ҰБ (келісім бойынша) | 2-тоқсан |
| 6 | Нормативтік құқықтық актілердің электрондық түрдегі эталондық бақылау банкісін енгізу бойынша шаралар қабылдау | Қазақстан Республикасының Үкіметіне ақпарат | Әділетмині | 2-тоқсан |
| 7 | Азаматтықты және қазақстандық патриотизмді насихаттауға, Конституцияны, Республиканың заңдарын және мемлекеттік рәміздерін құрметтеуді қалыптастыруға бағытталған іс-шараларды жүйелі негізде жүргізу  | дәрістер, БАҚ-та сөз сөйлеу  | Әділетмині, орталық және жергілікті мемлекеттік органдар | 2-тоқсан |
| 8 | Құқықтық насихат жөніндегі қызметті ведомствоаралық үйлестіру, ұйымдастыру және бақылау бойынша әділет органдарының, сондай-ақ халықты құқықтық жалпы оқыту бойынша жергілікті өкілді және атқарушы органдарының рөлін күшейту | Қазақстан Республикасының Үкіметіне ақпарат | Әділетмині, орталық және жергілікті мемлекеттік органдар | 2-тоқсан |
| 9 | Әкімшілік-іс жүргізу кодексін қабылдауды, бұл ретте әкімшілік-іс жүргізу заңнамасының реттеудің нысанын нақты анықтау қажеттігін пысықтау | Қазақстан Республикасы Президентінің Әкімшілігіне және Қазақстан Республикасының Үкіметіне ақпарат | Әділетмині, мүдделі мемлекеттік органдар | 2-тоқсан |
| 10 | Қазақстан Республикасы мемлекеттік қызметі жаңа моделінің тұжырымдамасын іске асыру бойынша шаралар қабылдау | Қазақстан Республикасы Президентінің Әкімшілігіне ақпарат | МҚІА (келісім бойынша), мүдделі мемлекеттік органдар | жылдың қорытындысы бойынша |
| 11 | Нормативтік құқықтық актілердің құқықтық мониторингіне, оларды қолдану практикасын талдауға негізделген заң жобалау қызметін болжау-талдаумен қамтамасыз ету бойынша шаралар қабылдау | Қазақстан Республикасы Президентінің Әкімшілігіне және Қазақстан Республикасының Үкіметіне ақпарат | Әділетмині, мүдделі мемлекеттік органдар | жартыжылдықтардың қорытындылары бойынша |
| 12 | Үкіметтік емес ұйымдардың өкілдері мен жұртшылық өкілдерін нормативтік құқықтық актілерді әзірлеуге тарту  | Қазақстан Республикасының Үкіметіне ақпарат  | Әділетмині, мүдделі мемлекеттік органдар | 3-тоқсан |
| 13 | «Қазақстан Республикасының кейбір заңнамалық актілеріне ювеналдық әділетті жетілдіру мәселелері бойынша өзгерістер мен толықтырулар енгізу туралы» заң жобасын әзірлеу және Қазақстан Республикасының Парламентіне енгізу  | Заң жобасы  | Әділетмині | 3-тоқсан |
| 14 | «Қазақстан Республикасының Мемлекеттік шекарасы туралы (жаңа редакция)» заң жобасын әзірлеу және Қазақстан Республикасының Парламентіне енгізу  | Заң жобасы | ҰҚК (келісім бойынша) | 3-тоқсан |
| 15 | «Мемлекет кепілдіретін заң көмегі туралы» заң жобасын әзірлеу және Қазақстан Республикасының Парламентіне енгізу | Заң жобасы | Әділетмині | 3-тоқсан |
| 16 | «Қазақстан Республикасының кейбір заңнамалық актілеріне мемлекет кепілдіретін заң көмегі мәселелері бойынша өзгерістер мен толықтырулар енгізу туралы» заң жобасын әзірлеу және Қазақстан Республикасының Парламентіне енгізу | Заң жобасы | Әділетмині | 3-тоқсан |
| 17 | Бизнес қауіпсіздігін қамтамасыз ету, оның қызметіне негізсіз араласуды болдырмауға бағытталған шараларды қабылдау | Қазақстан Республикасы Президентінің Әкімшілігіне ақпарат | ЭСЖҚКА (келісім бойынша) | 3-тоқсан |
| 18 | Қазақстан Республикасы ақпараттық қауіпсіздігінің 2016 жылға дейінгі тұжырымдамасы іске асыру бойынша шаралар қабылдау | Қазақстан Республикасы Президентінің Әкімшілігіне ақпарат | МАМ, ПМК, ҰҚК (келісім бойынша), орталық және жергілікті мемлекеттік органдар | 3-тоқсан |
| 19  | «Қазақстан Республикасының кейбір заңнамалық актілеріне зияткерлік меншік саласын құқықтық реттеу мәселелері бойынша өзгерістер мен толықтырулар енгізу туралы» заң жобасының тұжырымдамасын мүдделі мемлекеттік органдармен және ғылыми - сараптама қоғамдастығымен талқылау | Қазақстан Республикасының Үкіметіне ақпарат | Әділетмині, мүдделі мемлекеттік органдар | 3-тоқсан |
| 20 | «Қазақстан Республикасының ұлттық қауіпсіздігі туралы» Қазақстан Республикасының Заңын іске асыру бойынша шаралар қабылдау | Қазақстан Республикасы Президентінің Әкімшілігіне ақпарат | ҰҚК (келісім бойынша) Әділетмині, мүдделі мемлекеттік органдар | 3-тоқсан |
| 21 | Қоғамдық-құқықтық дауларды қарауға бағытталған Әкімшілік әділет құру туралы мәселені қарастыру | Қазақстан Республикасы Президентінің Әкімшілігіне ұсыныс енгізу | Әділетмині, ЖС (келісім бойынша) | 4-тоқсан |
| 22 | Соттарды ақпараттық дүңгіршектермен кезең-кезеңмен қамтамасыз ету  | Қазақстан Республикасы Президентінің Әкімшілігіне ақпарат | ЖС (келісім бойынша) | 4-тоқсан |
| 23 | «Қазақстан Республикасының кейбір заңнамалық актілеріне әр түрлі заңнамалық актілердің құқық нормалары арасындағы қарама-қайшылықтарды, олқылықтарды, коллизияларды және сыбайлас жемқорлық құқық бұзушылықтарын жасауға ықпал ететін нормаларды жою мәселелері бойынша өзгерістер мен толықтырулар енгізу туралы» заң жобасын әзірлеу және Қазақстан Республикасының Парламентіне енгізу | Заң жобасы | Әділетмині | 4-тоқсан |
| 24 | Мемлекеттік органдардың адам құқығын қорғау саласындағы қызметін ақпараттық сүйемелдеу, сондай-ақ бұқаралық ақпарат құралдар арқылы халықтың құқықтық сауаттылығын арттыру | Қазақстан Республикасының Үкіметіне ақпарат  | МАМ, Әділетмині, орталық және жергілікті мемлекеттік органдар  | 4-тоқсан |
| 25 | Құқықтық көмек көрсету, экстрадициялау, сотталған адамдарды беру саласындағы екіжақты халықаралық шарттарды әзірлеу немесе қол қою | Әзірленген халықаралық шарттарға қол қою немесе оларды ратификациялау | БП (келісім бойынша) | жыл бойы |

**Ескертпе: аббревиатуралардың толық жазылуы:**

Әділетмині       – Қазақстан Республикасы Әділет министрлігі

МАМ              – Қазақстан Республикасы Мәдениет және ақпарат

                   министрлігі

БП               – Қазақстан Республикасы Бас прокуратурасы

ДСМ              – Қазақстан Республикасы Денсаулық сақтау

                   министрлігі

ЖС               – Қазақстан Республикасының Жоғарғы Соты

МҚІА             – Қазақстан Республикасы Мемлекеттік қызмет істері

                   агенттігі

ПМК              – Қазақстан Республикасы Премьер-Министрінің Кеңсесі

ҰБ               – Қазақстан Республикасы Ұлттық Банкі

ҰҚК              – Қазақстан Республикасы Ұлттық қауіпсіздік комитеті

ЭСЖҚКА           – Қазақстан Республикасы Экономикалық қылмысқа

                   және сыбайлас жемқорлыққа қарсы күрес агенттігі

                  (қаржы полициясы)

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК